b'\n_START_ARTICLE_\nSammy Skytte\n_START_SECTION_\nKlubkarriere\n_START_PARAGRAPH_\nHan startede med at spille fodbold i Silkeborg KFUM, da han var otte \xc3\xa5r.\n_START_SECTION_\nSilkeborg IF\n_START_PARAGRAPH_\nI sin sene folkeskoletid var han tilknyttet Talent Team p\xc3\xa5 S\xc3\xb8lystskolen, som er tilretteligt med flere ugentlige morgentr\xc3\xa6ninger til unge med sportslige ambitioner. Han fik sin f\xc3\xb8rste ungdomskontrakt med Silkeborg IF i juni 2012, som var en et\xc3\xa5rig kontrakt, hvis l\xc3\xa6ngde var anbefaling var Skyttes to agenter. I det efterf\xc3\xb8lgende \xc3\xa5r var han samtidigt med kontrakt i Silkeborg IF ogs\xc3\xa5 elev p\xc3\xa5 Silkeborg Efterskole i 9. klasse i 2012-13-\xc3\xa5rgangen._NEWLINE_Skytte skrev under p\xc3\xa5 en to\xc3\xa5rig kontrakt i august 2015 strukturet s\xc3\xa5ledes, at han i sit f\xc3\xb8rste kontrakt\xc3\xa5r ogs\xc3\xa5 skulle f\xc3\xa6rdigg\xc3\xb8re sin HHX-uddannelse, mens han i det andet kontrakt\xc3\xa5r skulle indg\xc3\xa5 som fuldtidsspiller i klubbens f\xc3\xb8rsteholdstrup. Han fik sin debut et par m\xc3\xa5neder senere pokalturneringen mod AGF den 22. september 2015. Han fik sin f\xc3\xb8rste plads i startopstillingen i 2015 mod AC Horsens._NEWLINE_Han blev k\xc3\xa5ret som \xc3\xa5rets U/19-spiller i klubben efter 2015-16-s\xc3\xa6sonen i U/19 Ligaen. Han havde netop da ogs\xc3\xa5 f\xc3\xa6rdiggjort sin ungdomsuddannelse, s\xc3\xa5 han kunne indtr\xc3\xa6de som fuldtidsprofessionel i f\xc3\xb8rsteholdstruppen fra efter\xc3\xa5ret 2016. Silkeborg IF rykkede i samme omb\xc3\xa6ring op fra 1. division til Superligaen. Han br\xc3\xa6kkede i den 24. april 2016 skulderen efter en hovedst\xc3\xb8dsduel i en kamp mod N\xc3\xa6stved Boldklub, hvor der skulle en operation til for at klarg\xc3\xb8re skulderen. Der skulle derfor g\xc3\xa5 n\xc3\xa6sten et halvt \xc3\xa5r, f\xc3\xb8r han kom i aktion igen. Det skete den 4. november 2016 i 16. spillerunde, hvor han fik sin debut i Superligaregi. Det skete, da han blev skiftet ind i det 73. minut i stedet for Mikkel Vendelbo i en 0-0-kamp ude mod AGF. Han spillede til geng\xc3\xa6ld ogs\xc3\xa5 de resterende fem kampe i efter\xc3\xa5rss\xc3\xa6sonen 2016 (to indskiftninger, tre starter)._NEWLINE_I december 2016 forl\xc3\xa6ngede Skytte sin kontrakt med Silkeborg IF med tre \xc3\xa5r, s\xc3\xa5ledes parterne havde papir p\xc3\xa5 hinanden frem til udgangen af 2019. Herefter spillede han alle kampene i for\xc3\xa5rss\xc3\xa6sonen, alle fra start, hvor det ogs\xc3\xa5 blev til hans f\xc3\xb8rste m\xc3\xa5l i Superligaen, da han scorede til 0-2 i en 1-3-sejr ude over AGF.\n_START_SECTION_\nFC Midtjylland\n_START_PARAGRAPH_\nDen 13. juni 2018 blev det offentliggjort, at Skytte skiftede til FC Midtjylland, hvor han skrev under p\xc3\xa5 en fem\xc3\xa5rig kontrakt g\xc3\xa6ldende frem til sommeren 2023. FC Midtjylland havde benyttet en frik\xc3\xb8bsklausul i Skyttes kontrakt, der l\xc3\xb8d p\xc3\xa5 3,7 millioner kroner, s\xc3\xa5fremt Silkeborg IF rykkede ud af Superligaen, hvilket de gjorde efter 2017-18-s\xc3\xa6sonen._NEWLINE_Skytte kom dog ikke til at optr\xc3\xa6de for FC Midtjylland fra efter\xc3\xa5rsss\xc3\xa6onen 2018, da han \xc3\xb8jeblikkeligt blev udlejet for 2018-19-s\xc3\xa6sonen til AC Horsens. Han fik sin officielle debut for AC Horsens i Superligaen i 1. spillerunde, da han startede inde og spillede alle 90 minutter i en 1-2-sejr ude over FC K\xc3\xb8benhavn, hvilket samtidig var hans f\xc3\xb8rste sejr over dette hold i sin hidtige karriere._NEWLINE_I sommerpausen 2019 blev Sammy Skytte udlejet til norske Stab\xc3\xa6k.\n_START_SECTION_\nPersonlige liv\n_START_PARAGRAPH_\nSammy Skytte er f\xc3\xb8dt og opvokset i Silkeborg. Skyttes f\xc3\xa6tter er Andreas Knappe, der er NFL-spiller, tidligere blandt andet hos Atlanta Falcons.'